REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, LANGOVA 2

ŠKOLSKI ODBOR

KLASA: 602-02/19-16/44

URBROJ: 238-27-15-10-19-2

BREGANA, 21.3. 2019.

 ZAPISNIK

Sa 41. sjednice Školskog odbora Osnovne škole Milana Langa, Bregana, održane 21.3. 2019. u zbornici škole u Bregani, Langova 2 s početkom u 18,30 sati.

Prisutni članovi Školskog odbora: Ivana Smolej Kolarek, Iris Gović Penić, Ivan Piškulić, Tomislav Šapić, Josip Petrić

Odsutni: Sanja Rapljenović, Valentina Martinček

Ostali prisutni: Igor Matijašić - ravnatelj

Zapisničar: Irena Reif, tajnik škole

Zbog odsutnosti predsjednice Školskog odbora gđa. Sanje Rapljenović, sjednicu Školskog odbora vodio je iz reda Osnivača, gosp. Ivan Piškulić.

Gosp. Piškulić predložio je sljedeći dnevni red:

1. Verifikacija zapisnika s 40. sjednice Školskog odbora

2. Javni poziv za izvođenje eksperimentalnog programa – „Škola za život“

3. Razno

Dnevni red je jednoglasno usvojen.

**Ad-1 Verifikacija zapisnika s 40. sjednice Školskog odbora**

Ivan Piškulić pozvao je članove da se izjasne imaju li primjedbe na zapisnik sa 40. sjednice održane 12.3. 2019. godine.

Budući da nije bilo primjedbe g. Piškulić konstatirao je da je jednoglasno donijeta sljedeća

 ODLUKA

Usvaja se zapisnik sa 40. sjednice Školskog odbora održane 12.3.2019. god.

**Ad-2 Javni poziv za izvođenje eksperimentalnog programa – „Škola za život“**

Ravnatelj Igor Matijašić upoznaje nazočne da su Školskom odboru dostavljeni Zaključci Vijeća roditelja i Učiteljskog vijeća kojima se daje suglasnost za izvođenje eksperimentalnog programa – „Škola za život“ u školskoj godini 2019./2020. i pozvao članove Školskog odbora na glasovanje.

Nakon završenog glasovanja donesena je sljedeća

ODLUKA

Članovi Školskog odbora su jednoglasno usvojili odluku za nastavak eksperimentalnog programa „Škola za život“ u školskoj godini 2019./2020. temeljem Javnog poziva KLASA: 602-02/19-01/00121, URBROJ: 533-06-19-0003 od 5. ožujka 2019. godine, koje je raspisalo Ministarstvo znanosti i obrazovanja.

**Ad-Razno**

Ravnatelj je izvijestio članove Školskog odbora o uspjehu učenice Erike Keliš koja je osvojila 1. mjesto na županijskom i plasirala se na državno natjecanje iz hrvatskog jezika.

Kao i uspjehu karatistica koje su nastupile na državnom natjecanju u karateu i osvojile prvo mjesto.

Također, pozvao je članove da se odazovu „Ljubičastoj biciklijadi“ u nedjelju 31.3.2019. za podršku osobama s epilepsijom.

Završeno u 18:45 sati.

 Predsjedavajući:

 \_\_\_\_\_\_\_\_\_\_\_\_\_\_\_\_

 Ivan Piškulić